કીકી ચેલેન્જની વાત કરવામાં આવે તો કીકી ચેલેન્જમાં કાર ચલાવી રહેલા વ્યક્તિની બાજુની સીટ પર બેઠેલા વ્યક્તિએ કારમાંથી કૂદકો મારી નીચે ઉતર્યા બાદ ડાન્સ કરવાનો હોય છે અને તે વ્યક્તિ જ્યારે ડાન્સ કરી રહ્યો હોય ત્યારે ડ્રાઈવર ગાડી ધીમી ગતીએ ચલાવે છે અને વીડિયો શુટ કરે છે. અને ત્યારબાદ આ વીડિયો સોશિયલ મીડિયામાં મુકીને અન્ય લોકોને આવું કરવાની ચેલેન્જ આપવામાં આવે છે. મહત્વનું છે કે વિશ્વમાં ઘણી જગ્યાએ કીકી ચેલેન્જ કરવા જતી વખતે અનેક અકસ્માતો સર્જાયા છે જેથી અત્યારે હાલ અલગ અલગ જગ્યાએ પોલીસ દ્વારા આ ચેલેન્જ એક્સેપ્ટ ન કરવાની સલાહ આપવામાં આવી રહી છે.